Rozvoj regionálnych štruktúr pre implementáciu antidiskriminačného acquis
Prechodný fond 2004 (Transition Facility) 

Projekt Rozvoj regionálnych štruktúr pre implementáciu antidiskriminačného acquis sa bude realizovať v rámci Prechodného fondu (Transition Facility).
Prechodný fond bol vytvorený Európskou úniou s cieľom podporiť projekty budovania inštitúcií v období rokov 2004 – 2006. Jeho úlohou je pokračovať v posilňovaní administratívnych kapacít nových členov Európskej únie, ktoré nesú zodpovednosť za implementáciu a uplatňovanie komunitárnej legislatívy. Zároveň predstavuje poslednú príležitosť pre nové členské krajiny získať asistenciu a finančnú pomoc v rámci komponentu budovania inštitúcií.
Pre projekty financované z Prechodného fondu platia rovnaké princípy a pravidlá ako pre projekty Národného programu Phare programované v predstupovom období.

Projekt Rozvoj regionálnych štruktúr pre implementáciu antidiskriminačného acquis zahŕňa niekoľko aktivít zameraných na nedostatky verejnej správy a verejnej služby v antidiskriminácii.

        Viac informácií o Prechodnom fonde a pravidlách Národného fondu Phare nájdete na internetových stránkách:

http://www.vlada.gov.sk/phare/prechodny_fond.html

Tendre (verejné súťaže) k  projektu budú vyhlásené na internetovej stránke Úradu pre verejné obstarávanie: 

http://www.uvo.gov.sk/ 

Aktivity projektu

1.	Identifikácia potrieb na regionálnej úrovni
2.	Založenie regionálnych kancelárií
3.	Školenie pracovníkov Slovenského národného strediska pre ľudské práva

Identifikácia potrieb na regionálnej úrovni

	Projekt je zameraný na zlepšenie schopnosti Slovenskej republiky monitorovať a zasadzovať sa proti diskriminácii a presadzovať princípy rovného zaobchádzania. Tento cieľ bude plnený prostredníctvom posilnenia inštitucionálnych a administratívnych kapacít Slovenského národného strediska pre ľudské práva (SNSĽP).
Projekt zahŕňa niekoľko aktivít zameraných na nedostatky verejnej správy a verejnej služby v antidiskriminácii.
Experti v spolupráci so SNSĽP budú zodpovední za prípravu metodológie pre hodnotenie regionálnych potrieb, ktoré sa bude realizovať v dvoch fázach.
Prvá fáza sa uskutoční v priebehu prvých  dvoch mesiacoch projektu. Tím expertov sa zameria na zhromažďovanie informácií dôležitých pre zdokonalenie stratégie zameranej na rozšírenie administratívnych kapacít v regiónoch. Experti budú mapovať, vykonávať výskum a nasledovne vyhodnocovať výsledky výskumu diskriminácie v regiónoch.
V druhej fáze sa expertný tím zameria na hĺbkové hodnotenie regionálnych potrieb. Výsledok bude slúžiť ako základ pre ďalšiu činnosť SNSĽP.
Tím expertov bude pozostávať z dvoch expertov s medzinárodnými a národnými skúsenosťami v oblasti boja proti diskriminácii a troch starších expertov s regionálnymi skúsenosťami.

Založenie regionálnych kancelárií

Na základe hodnotenia regionálnych potrieb, zostavených v rámci Aktivity 1, prijme SNSĽP stratégiu na rozšírenie svojich administratívnych kapacít na regionálnej úrovni. 
Hlavným cieľom Aktivity 2 je založenie siedmich regionálnych kancelárií. Základné vybavenie, prevádzkové náklady a  platy zamestnancov  kancelárii budú pokryté financiami zo štátneho rozpočtu vo forme spolufinancovania projektu. 
Tím expertov bude úzko spolupracovať so SNSĽP pri vypracovaní kritérií pre výber zamestnancov regionálnych kancelárií. Zároveň sa bude podieľať aj na samotnom výbere zamestnancov. Zamestnanci regionálnych kancelárií budú hneď po vymenovaní spolupracovať s tímom expertov pri vytváraní poradnej a monitorovacej siete expertov na regionálnej úrovni. Tieto siete sa stanú rozhodujúcim elementom pre prácu SNSĽP na regionálnej úrovni.

Školenie pre zamestnancov Slovenského národného strediska pre ľudské práva

	V rámci Aktivity 3 tím expertov vypracuje dve sady školení pre zamestnancov  SNSĽP. Školenia v rámci prvej sady sa uskutočnia počas prvej polovice implementácie projektu. Školenia budú zamerané na národné a medzinárodné právne súvislosti, špecifiká rovnosti príležitostí v oblasti zamestnania a prístupu k službám a na monitorovanie rovnosti príležitostí predovšetkým v rámci verejnej správy a budú určené pre pracovníkov SNSĽP.
	Druhá sada školení sa uskutoční v druhej polovici implementácie projektu po založení regionálnych poradných a monitorovacích sietí. Bude určená pre expertov poradných a monitoravacích sietí, ktorí budú pracovať na skrátený pracovný úväzok pre SNSĽP. Školenia budú zamerané na zvýšenie schopnosti expertov reagovať na rozličné regionálne špecifiká. 
Hlavná úloha expertov bude spočívať v monitorovaní diskriminácie na regionálnej úrovni.

Kontakty

Úrad vlády Slovenskej republiky
Sekcia ľudských práv a menšín
Odbor koordinácie projektov
Námestie slobody 1
813 70 Bratislava
tel.: +421/2/57295 165
fax: +421/2/57295 424
http://www-8.mensiny.vlada.gov.sk/index.php?ID=481 

Slovenské národné stredisko pre ľudské práva
Kýčerského 5
811 05 Bratislava
tel. +421/2/572 039 11, 572 039 14
fax. +421/2/572 039 35
www.snslp.sk

 Ministerstvo financií SR
 Útvar CFCU
 Štefanovičova 5
 817 82 Bratislava
 tel. +421/2/ 59582 545
 fax.+421/2/ 52498 042
 www.finance.gov.sk